Resistência Galega

Resistência Galega (Galiziar Erresistentzia) Galizian hainbat sabotaje eta ekintza armatu aldarrikatzeko erabilitako izena da. Izena manifestu baten bidez agertu zen lehen aldiz, eta bertan Galiziaren independentzia eta sozialismoaren aldeko ekintza armatuak egitera dei egiten zen. Zentzu horretan, Resistênciak, erakunde egituratu bat baino, izaera independentistako ekintzak aldarrikatzeko erabilitako izena dirudi, talde desberdinek erabilitakoa.

 Historia 
 2005 
RG izena 2005eko uztailaren 20an agertu zen, Galiziako Aberriaren Eguna baino pixka bat lehenago, interneten Manifesto da Resistência Galega agiria plazaratuz. Bertan, Galiziaren independentzia eta sozialismoaren alde borroka armatuaren beharra agertzen zuen. Galiziako talde independentista gehienek, baina, taldearekin zer ikusirik ez zutela argitu zutenColectivos independentistas se desvinculan de Resistencia Galega y consideran que es un grupo 'testimonial', Lukor.

 2006 
2006ko irailean, Portugalgo poliziak lehergailuak egiteko materiala topatu zuen, Resistência Galegaren propagandarekin batera, Galiziako mugatik gertuko mendi batean, Vieira do Minho herritik gertu. Poliziaren arabera ere bai, taldearekin zer ikusia zuten Galiziako hainbat gazte klandestinitatean murgildu ziren taldea ekintzak egiten hasi zenetikEl grupo 'activo' de Resistencia Galega está integrado por unos seis jóvenes, El Progreso, 2007ko maiatzaren 20a.

2006ko maiatzean, poliziak hainbat ekintza egotzi zizkion Resistência Galegari; hauek aipatu daitezke:
 Cangas do Morrazon (Pontevedra), eraikitzen ari ziren etxe baten jarritako lehergailua (eztanda egin ez zuena)Desactivan unha bomba de Resistencia Galega, Mundo Galiza, 2007ko maiatzaren 10a.
 Lugon immobiliaria batean jarritako lehergailua (eztanda egin ez zuena).
 Abiadura handiko trenaren (AVE) aurkako sabotajea, obretako makina bati su emanezDe novo Resistencia Galega, Mundo Galiza, 2007ko maiatzaren 19a.

 2011 
2011ko azaroan lau lagun atxilotu zituzten Resistênciako kideak zirelakoanLa policía atribuye a los independentistas gallegos detenidos un plan contra los Príncipes, Kaosenlared.net, 2011ko abenduaren 1a.

 2012 
2012ko martxoaren 27an, Eloy Velasco Espainiako Auzitegi Nazionaleko epaileak "terrorismoa" egotzi zien Resistencia Galegako sei kideri. "Erakunde terroristako" partaide izatea, lehergaiak izatea eta dokumentu faltsuak erabiltzea leporatu zien«Auzitegi Nazionalak "terrorismoa" egotzi die Resistencia Galegako sei kideri», Berria, 2012-03-27.

2012ko irailaren 16an, Galiziar Erresistentziako lau ustezko kide atxilotu zituzten Vigon Guardia Zibilak eta Polizia Nazionalak batera egindako operazio batean. Kideeek zonaldean aparkatutako ibilgailu baten barnean utzi zuten motxila, eta oinez utzi zuten parkea. Ondorioz, Poliziak bertan atxilotu zituen, motxilan lehergaiak zeudelakoan. Zonaldea hesiz inguratu zuten, eta Lehergaiak Desaktibatzeko Taldeko kideek motxilaren barnean "potentzia handiko" bi lehergai zeudela baieztatu zuten«Galiziar Erresistentziako lau ustezko kide atxilotu dituzte Vigon», EiTB, 2012-09-26.

2012ko urriaren 30ean, Resistencia Galega taldeko ustezko bi kide atxilotu zituzten Ferrolen. Poliziak finantzazio aparatuko kide izatea egozten zien«Resistencia Galega taldeko ustezko bi kide atxilotu dituzte Ferrolen», EiTB, 2012-10-30.

 2013 
2013ko urtarrilaren 8an, Resistencia Galegako ustezko kide bat atxilotu zuten. Ames inguruko baso batean izan zen atxiloketa. Atxilotuak hiru lehergailu omen zeramatzan atxilotu zutenean«Resistencia Galegako ustezko kide bat atxilotu dute», EiTB, 2013-01-08.

2013ko ekainaren 28an, lau independentista galiziarrentzat Espainiako Audientzia Nazionalak 64 urteko espetxe zigorra eskatu zuen. Diario Liberdadek argitaratu zuenez, “Resistencia Galega” antolakundean parte hartu izana egozten zieten eta estatu espainiarrak eta PPk erakunde hau terroristatzat zutenXuban Zubiria, «64 urteko espetxe zigor eskaera lau independentista galiziarrentzat», Argia, 2013-06-28, CC-BY-SA lizentzia.

 2014 
2014ko apirilaren 24an, Resistencia Galega talde terrorista bat zela ebatzi zuen Gorenak. Talde horretako lau kideri zigorrak murriztu zizkion Auzitegi Gorenak: Auzitegi Nazionalak 10 eta 18 urte ezarri zizkien, baina Gorenak zigorra 8 eta 14 urtetara jaitsi zuen«Resistencia Galega talde terrorista bat dela ebatzi du Gorenak», EiTB, 2014-04-24.

2014ko ekainaren 15ean, Maria Osorio Lopez Resistencia Galega erakundeko kidea atxilotu zuen Guardia Zibilak Ponferradan. Osorio kartzelaratzeko agindua zuten agenteek, erakunde terrorista bateko kide izatea eta, helburu terroristekin dokumentu publikoak faltsutzea leporatuta, 7 urte, 9 hilabete eta egun bateko kartzela zigorra jaso baitzuen«Resistencia Galega erakundeko kide bat atxilotu dute Ponferradan», EiTB, 2014-06-15.

2014ko urriaren 1ean, Barallako udaletxearen kontra eraso egin zuten, goizaldean. Atentatuak kalte materialak eragin zituen. Urriaren 3an, Raul Agulleiro Cartoy Resistencia Galegako kidea atxilotu zuen Guardia Zibilak Santiagon. Ustez Barallako (Lugo) udaletxearen aurkako erasoa egin zuen«Guardia Zibilak Resistencia Galegako kide bat atxilotu du Santiagon», EiTB, 2014-10-03.

 Erreferentziak 

 Kanpo estekak 
  Resistência Galegaren manifestua
  Resistência Galegako ustezko kide bati elkarrizketa

Kategoria:Galiziar nazionalismoa
Kategoria:Galiziako talde armatuak
Kategoria:Talde armatu independentistak
Kategoria:Nazio askapenerako mugimenduak